Presentem la temporada del 100 aniversari de l'Associació de Concerts de Reus

Thu, 07 Oct 2021 06:00:00 +0000

Avui dijous, al vespre, una lliçó magistral a càrrec de Tortell Poltrona donarà el tret de sortida a una nova temporada de l'Associació de Concerts de Reus, una entitat que està d'aniversari, perquè enguany celebra el centenari i ho fa amb bona salut. Després del primer concert a càrrec del gran pianista francès Alfred Cortot, al llarg d'aquests anys han passat per la capital del Baix Camp noms com Daniel Barenboim, Alícia de Larrocha, Arthur Rubinstein, Pau Casals, Barbara Hendricks, Montserrat Caballé, Ivo Pogorelich i Victòria dels Àngels, entre molts d'altres. Avui, la temporada es compon de 35 activitats, inclou col·laboracions amb altres entitats de la ciutat i d'altres municipis. L'eix central és la Camerata XXI-Ciutat de Reus i n'hem parlat amb Marc Moncusí.