La Sant Andreu Dixie Band mostrarà el seu talent tocant en directe durant el Dia Mundial del Jazz

Tue, 04 Apr 2023 16:30:00 +0000

Des de la seva formació ara fa 17 anys, la Sant Andreu Jazz Band no ha fet més que sumar èxits, i a hores d'ara ja és tota una institució en l'àmbit musical-pedagògic. Les iniciatives que surten del si del projecte també es van sumant, i una és la Sant Andreu Dixie Band, una agrupació que reuneix els components més joves de la big band i els inicia en un repertori de jazz primerenc i molt ballable. L'agenda d'aquesta jove formació ja ha començat a omplir-se, i el 30 d'abril, Dia Mundial del Jazz, actuarà al passeig de Gràcia amb el carrer Casp de Barcelona dins d'una àmplia jornada musical. Coneixem una mica més a fons la Sant Andreu Dixie Band conversant amb el músic Joan Chamorro, que l'encapçala, com també la totalitat del projecte pedagògic sorgit al barri barceloní de Sant Andreu.