El 26è cicle Simfònics al Palau de l'Orquestra Simfònica del Vallès arrenca aquest dissabte

Thu, 23 Sep 2021 06:00:00 +0000

El cicle Simfònics al Palau donarà el tret de sortida aquest dissabte, i enguany serà la 26a temporada de l'orquestra vallesana a la sala modernista. Entre les propostes més destacades hi ha la "Rhapsody in blue" de Gershwin, el concert de bandes sonores "Tribut a John Williams", "El trencanous" de Txaikovski i el "Festival de valsos i danses". Compositors clàssics del repertori, com Beethoven i Mozart, també seran presents al cicle; s'oferiran dos títols operístics coproduïts amb la Fundació Òpera Catalunya, també dos concerts de música antiga protagonitzats per l'orquestra Vespres d'Arnadí i una vetllada en què el Quartet Casals dirigirà l'Orquestra Simfònica del Vallès. N'hem parlat amb el president de la formació vallesana, Jordi Cos; el gerent de la Fundació Òpera Catalunya, Òscar Lanuza, i el director de Vespres d'Arnadí, Dani Espasa.