Repassem la música que ha acompanyat La Cubana amb motiu de la mostra "40+1" de Sitges

Wed, 14 Jul 2021 06:15:00 +0000

Fins al 26 de setembre es pot visitar al Centre Cultural Miramar de Sitges l'exposició "La Cubana, 40+1 anys: un viatge des del 'no-res' fins al 2021", que recull la història d'aquesta companyia teatral sitgetana. L'any 1980 van començar a jugar fent comèdia pels carrers per passar a fer paròdia de la vida quotidiana fins a portar el seu particular estil a tots els escenaris de l'estat espanyol, on els han vist quasi quatre milions d'espectadors. Amb motiu d'aquesta mostra, ens hem centrat en la part musical de la carismàtica companyia i hem parlat amb el compositor Joan Vives, que ha participat en diversos dels muntatges de La Cubana, com "Mamá, quiero ser famoso", "Gente bien" o "Campanades de boda", com també amb Jordi Milán, director de La Cubana.