El Festival Llums d'Antiga de L'Auditori se celebra al maig amb cinc concerts

Tue, 11 May 2021 06:10:00 +0000

Enguany aquest certamen se celebra a la primavera en lloc de l'hivern com era habitual, i des de l'11 de maig i fins al 21 d'aquest mes tindran lloc un total de cinc concerts a la capella de Santa Àgata i al monestir de Sant Pau del Camp de Barcelona. Hathor Consort i Hana Blažíková, el quartet vocal Qvinta Essençia i Roberta Invernizzi, l'Ensemble Gilles Binchois, el conjunt Nevermind i el Cor Cererols seran els protagonistes de les cinc cites que desenvoluparan, amb els seus programes, el relat artístic que impera en aquesta temporada de L'Auditori i que és la creació. Els dos últims concerts, el de Nevermind, el dia 20, i el del Cor Cererols, l'endemà, es podran seguir en streaming a través de L'Auditori Digital.