Dijous s'inaugura un nou espai musical i cultural: el Jamboree 3

Wed, 28 Sep 2022 05:00:00 +0000

Aquesta nova sala, cosina germana de l'emblemàtic local homònim, ha nascut per donar cabuda a la demanda creixent, tant des de l'àmbit del talent musical que busca espais on mostrar la seva música com des del públic. Tot ocupant l'espai de l'antic herbolari "Farran", de la plaça Reial, el Jamboree 3 es planteja també com a espai per acollir exposicions, conferències, esdeveniments privats i també teatre de petit format, com ara propostes de cabaret. Joan Mas és responsable del grup empresarial que també gestiona el Jamboree històric i la sala Tarantos, als quals ara s'hi suma el nou espai, i n'hem parlat amb ell.