La 43a edició del FIMPT posa en valor l'impuls del talent jove i el suport a la creació

Mon, 22 Apr 2024 16:35:00 +0000

Fa pocs dies es va presentar el cartell definitiu de la 43a edició del FIMPT, el Festival Internacional de Música Popular i Tradicional, que un cop més arriba a l'estiu a Vilanova i la Geltrú. La cantant kurda Aynur Dogan, el cantautor italià Antonio Castrignano i el músic senegalès resident a Catalunya Momi Maiga (a la foto) són alguns dels noms destacats d'aquesta edició, que tindrà lloc a la capital del Garraf de l'11 al 14 de juliol. Els organitzadors del FIMPT posen en valor la necessitat d'observar de prop les noves tendències de la música d'arrel, amb una visió de descoberta.