La Nova Jazz Cava acull la 20a edició de la Blues and Boogie Reunion

Tue, 02 Jan 2024 14:30:00 +0000

Els dies 5 i 6 de gener, la Nova Jazz Cava de Terrassa torna a ser l'espai d'una tradicional trobada de blues i bugui-bugui, una iniciativa del pianista Lluís Coloma que arriba a les dues dècades. Dos pianos de cua i quatre pianistes en acció són els elements d'aquesta festa energètica que el públic ja espera cada any, la nit i el dia de Reis. La Blues and Boogie Reunion, que ja té 20 anys, enguany rememora els inicis de la trobada, amb alguns dels protagonistes de la primera edició. La idea d'aquesta iniciativa va néixer d'un viatge a França on Coloma va participar en una trobada del gènere sonor. N'hem parlat amb ell mateix (a la foto).