Truls Mørk protagonitzarà el concert de la Diada Pau Casals 2025 al Palau de la Música Catalana

Mon, 26 May 2025 16:25:00 +0000

La Diada Pau Casals és una iniciativa per commemorar i celebrar el vincle històric i simbòlic de Pau Casals amb la ciutat de Barcelona, així com la seva dimensió musical, social i popular, i contribuir a la difusió de la seva figura entre les noves generacions. En el marc de la Diada també es programa anualment un concert amb violoncel·listes i altres músics de renom internacional conjuntament amb la Fundació Orfeó Català-Palau de la Música Catalana. I enguany el protagonista serà el prestigiós violoncel·lista noruec Truls Mørk (a la foto), que, acompanyat de Håvard Gimse --amb qui ha actuat i enregistrat durant 20 anys--, el dia 11 de juny oferirà un recital on interpretarà, entre altres obres, dues composicions cabdals que el mateix Pau Casals estimava i tocava sovint en la seva joventut: la Sonata per a violoncel i piano op. 36 de Grieg i la Sonata per a violoncel i piano en la major, de César Franck. La vetllada es completarà amb peces de Robert Schumann i Ernest Chausson