El Palau presenta una temporada compromesa amb el públic jove i els grans noms del panorama mundial

Fri, 12 May 2023 15:00:00 +0000

137 concerts, 50 obres de 33 compositors catalans i 14 estrenes absolutes són només algunes de les grans xifres que descriuen la nova temporada del Palau de la Música Catalana, que tornarà a reunir els grans noms del panorama internacional i commemorarà diversos aniversaris, sense oblidar la connexió amb el públic jove. D'altra banda, i com ja és habitual els últims anys, l'excel·lència, la centralitat coral, la pluralitat del repertori, el retrobament amb artistes i obres conegudes, juntament amb el descobriment de nous referents i nou repertori, són els trets característics de la nova temporada.