El Balla Vallès posa en valor les propostes d'arrel i les fa dialogar amb una visió actual

Fri, 09 Jun 2023 13:00:00 +0000

Aquest cap de setmana té lloc la segona edició del Balla Vallès - Castell de Sentmenat, una iniciativa amb gestió de tipus associatiu que vol apropar la dansa al territori posant en valor les propostes d'arrel i fent-les dialogar amb una visió contemporània. S'hi han programat quatre espectacles, protagonitzats per l'Esbart Manresà (a la foto), el Ballet Contemporani de Catalunya amb Miquel Villalba, Pere Seda i Anacrusa Produccions, que es reparteixen entre els espais del Castell de Sentmenat, la plaça de la Vila i el Teatre del Coro de la localitat vallenca. N'hem parlat amb el director del Balla Vallès, Pep Morella.