El Festival Internacional de Música Pau Casals estarà dedicat als músics amics del mestre

Fri, 16 May 2025 16:25:00 +0000

De l'11 al 22 de juliol tindrà lloc la 44a edició del Festival Internacional de Música Pau Casals, del Vendrell, que enguany proposa fins a dotze concerts a l'entorn d'alguns dels grans músics que van ser amics de Casals, sota el lema "El fruit de l'amistat". Concretament, es dedicaran concerts a cinc músics que compartien amb Casals l'experiència de l'exili: Mieczyslaw Horszowski, Eugene Istomin, Rudolf Serkin, Alexander Schneider i Isaac Stern. En la programació també destaquen altres relacions d'amistat a través de la presència de músics de gran renom que es van relacionar amb Casals: Jaime Laredo, András Schiff, Christian Tetzlaff i Jean-Guihen Queyras, entre d'altres. Aquest fil conductor és un dels punts forts de l'edició d'enguany. N'han parlat en roda de premsa l'alcalde del Vendrell, Kenneth Martínez; el director general de la Fundació Pau Casals, Jordi Pardo, i la regidora de Cultura, Patrimoni i Turisme de l'Ajuntament del Vendrell, Sílvia Quero.