El Barcelona Obertura Spring Festival programa més de 500 artistes en espais de la ciutat

Wed, 14 Feb 2024 17:25:00 +0000

El Barcelona Obertura Spring Festival tindrà lloc del 5 al 24 de març, fruit de la unió d'esforços del Palau de la Música, el Liceu i L'Auditori, amb el suport de l'Ajuntament de Barcelona, a través de la Regidoria de Cultura i Indústries Creatives i la col·laboració d'Ibercamera, la Franz Schubert Filharmonia i el Conservatori del Liceu, amb l'objectiu de posicionar Barcelona com a ciutat de cultura i música. De manera paral·lela, com ha estat habitual els últims anys, se celebrarà el festival Ciutat de Clàssica, que arriba a la cinquena edició. Tots dos sumen més de 500 artistes en 40 concerts i més d'una vintena d'espais de la ciutat que no solen acollir aquest tipus d'esdeveniments.