S'estrena l'espectacle "Une vie d'amour" a Manresa

Fri, 15 Mar 2024 17:30:00 +0000

Aquest vespre, el Teatre Kursaal de la capital del Bages acollirà l'espectacle "Une vie d'amour", basat en els grans èxits de la "chanson" francesa (com els d'Édith Piaf, a la foto) i dirigit pel músic i productor d'espectacles Gil Marsalla. Serà l'estrena mundial d'una proposta que forma part de la 25a edició de la Francophonie, trobada de la cultura i la llengua franceses que, un any més, se celebra a Manresa i que està impulsada per l'Associació de Professors de Francès de Catalunya amb la complicitat de l'ambaixada de França. En aquesta nova trobada, es reuniran quatre de les veus més importants actualment del país veí per fer aquest homenatge a la "chanson". L'espectacle "Une vie d'amour" també agafa un relleu especial, ja que també retrà homenatge a Anna Rotllan, impulsora de la Francophonie, que ens va deixar el juliol passat. N'hem parlat amb el mateix Gil Marsalla.