Torna la marca Costa Brava Girona Festivals per aplegar els certàmens musicals gironins

Tue, 07 Jun 2022 16:30:00 +0000

Un any més, els festivals de música de les comarques gironines s'apleguen sota la marca Costa Brava Girona Festivals per promocionar-se conjuntament, posant en valor tot el que comparteixen i complementant-se els uns als altres. I és que més de trenta convocatòries coincideixen en l'espai, en el temps i, en bona mesura, en la temàtica. Per això, una pàgina web específica ofereix a l'usuari un cercador on pot trobar filtrar l'oferta per tipologia, data o estació de l'any i municipi, i conté i difon els cartells artístics programats. A més, permet enllaçar la plataforma al web oficial i a les xarxes socials de cada esdeveniment, i també accedir als sistemes de reserva i compra d'entrades. Jaume Dulsat, alcalde de Lloret i vicepresident del Patronat de Turisme Girona Costa Brava, ens ha explicat els objectius de la iniciativa.