La Petita Malumaluga ens presenta "Bitels per a nadons", que es pot veure aquest cap de setmana

Fri, 09 Dec 2022 17:25:00 +0000

Demà dissabte i diumenge, al Casino L'Aliança del Poblenou de Barcelona s'hi podrà veure l'espectacle "Bitels per a nadons", de la companyia La Petita Malumaluga. Música en format acústic, dansa i moviment són els elements clau d'aquesta proposta pensada per als infants més petits i els seus acompanyants, amb un disseny on es fuig de l'estereotip infantilitzat per trobar l'autenticitat. Ideat durant un viatge en furgoneta quan la companyia acabava de presentar a l'estranger el projecte anterior, "La lluna en un pot", "Bitels per a nadons" va néixer per transmetre l'energia que generen les cançons de The Beatles, el grup de pop més famós de Liverpool. N'hem parlat amb el percussionista Albert Vilà, que figura, juntament amb la ballarina Eva Vilamitjana, com un dels fundadors de la companyia.