El Festival Grec programa al Palau de la Música l'espectacle "Broken chord" sobre les migracions

Mon, 12 Jul 2021 16:00:00 +0000

Enguany, el festival del Grec fa una mirada de prop sobre el continent africà i les seves expressions artístiques. En aquest context, l'espectacle programat per a diumenge i dilluns que ve, dies 18 i 19 de juliol, al Palau de la Música Catalana, agafa especial rellevància, també per la importància artística dels protagonistes: un cor de Sud-àfrica guiat per dos músics reconeguts del país i el premiat coreògraf sud-africà Gregory Maqoma, completat amb les veus del Cor de Cambra del Palau. Es tracta de "Broken chord", un espectacle que té les migracions, la identitat africana i la qüestió de les fronteres com a temes de fons. Francesc Casadesús, director artístic del Grec, ens ha explicat el perquè de la inclusió d'aquest muntatge al cartell del festival, en un lloc com el Palau.