"La Nora i el Jazz", que fa 20 anys, programat al 34è Festival de Jazz de Granollers

Fri, 01 Mar 2024 17:30:00 +0000

Diumenge, el Cinema Edison de Granollers acull una nova funció d'un espectacle musical didàctic que ja té 20 anys. És "La Nora i el Jazz", una iniciativa de l'entitat empresarial La Botzina i la Big Band de Granollers, que és qui porta la música a escena. L'espectacle, creat el març del 2004 i estrenat en el marc de la roda d'espectacles infantils de l'associació cultural de la capital vallesana, vol apropar els més joves als colors tímbrics i la composició d'una big band, però també a les diferents variants d'un gènere musical tan ampli com és el jazz. El muntatge s'ha programat dins del 34è Festival de Jazz de Granollers. El trompetista Toni Cuesta, integrant de la big band i un dels impulsors de l'espectacle, ens n'ha explicat tots els detalls.