Jordi Savall dirigeix "La creació" per primera vegada a la seva carrera al Palau

Mon, 03 May 2021 06:10:00 +0000

Jordi Savall torna demà al Palau de la Música Catalana per afrontar per primera vegada la interpretació d'una gran obra del repertori. En aquesta ocasió, es tracta de l'oratori "La creació" de Franz Joseph Haydn. D'acord amb el que s'està fent sovint en nombrosos programes d'aquesta temporada, el Palau i els artistes han acordat oferir dues sessions de l'obra per permetre que en pugui gaudir el màxim nombre de públic possible. Les cites tindran lloc a 2/4 de 6 de la tarda i a 2/4 de 9 del vespre.
A causa de l'extensió de l'oratori, però, s'interpretarà una versió escurçada de l'obra, amb una primera part idèntica, però amb extractes diferents de la segona i de la tercera parts en cada sessió. Així, doncs, entre totes dues sessions s'interpretarà "La creació" de forma íntegra. N'hem parlat amb Jordi Savall. Foto: Barbara Rigon.