Dany Doriz actuarà a la Nova Jazz Cava de Terrassa amb el seu quartet

Fri, 19 Jan 2024 17:36:00 +0000

Avui ens centrem en un concert programat per a demà dissabte a Terrassa i liderat pel vibrafonista francès Dany Doriz. Actuarà a la Nova Jazz Cava en format de quartet i serà el primer cop que trepitjarà l'escenari terrassenc, aquest cop amb el guitarrista Jeff Hoffman com a convidat. Doriz és un músic amb una trajectòria àmplia i sòlida a la qual suma el seu lideratge, com a propietari, de l'emblemàtic club de jazz parisenc Caveau de la Huchette. En el seu pas per la Nova Jazz Cava amb el seu quartet promet una nit de jazz de tipus clàssic amb l'elegància dels grans referents, perquè interpretaran alguns dels grans èxits del swing i el blues signats per artistes com Lionel Hampton, Count Basie o Duke Ellington. Al quartet de Dany Doriz també hi figura el seu fill, el bateria Didier Dorisse, que ens ha donat pistes de com serà l'actuació a Terrassa.