Els festivals AI and Music i Sónar CCCB acolliran més de 100 activitats de música electrònica

Fri, 22 Oct 2021 16:25:00 +0000

La setmana que ve, del 27 al 30 d'octubre, el festival Sónar reunirà més de 300 artistes, investigadors i científics en les edicions extraordinàries de dos festivals: AI and Music i Sónar CCCB, que duran més d'un centenar d'activitats -no només concerts- relacionades amb la música electrònica a escenaris com el Centre de Cultura Contemporània de Barcelona, L'Auditori, a més de l'Off Sónar by night que es farà al Poble Espanyol. Entre les entitats col·laboradores, hi ha el Taller de Músics, L'Auditori o l'ESMUC (especialment vinculats amb el concert inaugural). Ens n'han parlat Enric Palau, un dels codirectors del Sónar, Antònia Folguera, comissària del programa de conferències Sónar+D i el pianista Marco Mezquida, protagonista del concert inaugural dels dos festivals.