Joventuts Musicals de Moià comença una residència artística per a joves talents

Tue, 19 Apr 2022 16:23:00 +0000

Aquesta residència permetrà establir un lligam intens amb determinats artistes, que desenvoluparan els seus projectes en l'àmbit d'aquesta entitat històrica. I és que el suport al jove talent del país ha estat un dels seus objectius vocacionals de sempre, com quan ara fa 25 anys va donar oportunitats a noms com el Quartet Casals, Albert Guinovart, Daniel Ligorio i molts altres. El grup convidat per iniciar aquesta experiència és el Tempus Trio (a la foto), fundat l'any 2018 per la violinista Maria Tió, el violoncel·lista Ferran Bardolet i el pianista Ricard Rovirosa, i que, tot i la seva breu trajectòria, ja és reconegut per la crítica i el públic com un dels més prometedors de la seva generació. Hem parlat d'aquesta residència artística amb la presidenta de Joventuts Musicals de Moià, Nona Arola, i dos dels tres components del Tempus Trio: el violoncel·lista Ferran Bardolet i el pianista Ricard Rovirosa.