Les Escarteen Sisters presenten el disc "Caure sostingut" a la sala Jamboree 3

Wed, 21 Feb 2024 17:30:00 +0000

El singular projecte de les Escarteen Sisters ja fa un temps que, a poc a poc, atrau la mirada dels programadors i del públic, i aquesta setmana tornen a ser a l'agenda perquè presenten nou disc. Es titula "Caure sostingut" i és un pas més en la trajectòria del duet format per les germanes Laia i Flàvia Escartín, violinista i violoncel·lista que afegeixen al projecte les seves veus. Dissabte presenten a la sala Jamboree 3 aquest nou àlbum, que defineixen com el reflex d'una etapa que es tanca i com una retrobada de les germanes després d'haver estat en llocs diferents i viatjant per Europa. N'hem parlat amb elles mateixes.