L'Orfeó Català fa estada a Hamburg gràcies a la relació amb el Cor i l'Orquestra Balthasar Neumann

Fri, 16 Feb 2024 17:25:00 +0000

Avui comença l'estada de l'Orfeó Català a Hamburg, que és, de fet, la culminació d'una relació entre el Cor i l'Orquestra Balthasar Neumann (a la foto) i el Palau de la Música Catalana, que ve de lluny: tant com deu anys, el temps que fa d'ençà de la seva primera visita a la sala modernista, el 2014, en què van interpretar la Missa en si menor de Johann Sebastian Bach. Des de llavors, els conjunts han tornat a les temporades del Palau els anys 2017, 2019 i 2022. I aquesta setmana hi han tornat, però en un format diferent per diversos motius. El primer, la dimensió social de la gira, que la setmana passada va dur alguns dels seus músics a oferir concerts de cambra al Centre Kalida, una fundació privada que dona suport a pacients oncològics i les seves famílies. I és que, des de la pandèmia, el Cor i l'Orquestra Balthasar Neumann busca un element afegit als concerts en totes les seves gires.