Les Jornades de Blues de Bellvitge arriben a la tercera edició

Thu, 03 Nov 2022 17:25:00 +0000

Les Jornades de Blues de Bellvitge es fan des de fa tres anys en aquest barri de l'Hospitalet de Llobregat, amb l'objectiu de difondre el blues a la ciutadania, al mateix temps que es contribueix a l'accés de bona part de la població a la cultura però, sobretot, per donar difusió i oportunitats de tocar als músics que practiquen el gènere i totes les seves variants. Així doncs, demà i dissabte un seguit de grups i artistes ompliran l'agenda del Centre Cultural Bellvitge-Gornal, per acostar al públic un conjunt de sonoritats que, si bé no es poden considerar majoritàries, sí que tenen molt bona salut. Les Jornades de Blues de Bellvitge començaran demà al vespre, amb una actuació d'Agustí Burriel (a la foto, a la dreta) i Enma Fernández. N'hem parlat amb la cantant i guitarrista Montserrat Pratdesaba, més coneguda com a Big Mama, que és la impulsora de les jornades des de la Societat de Blues de Barcelona.