L'espectacle "Guillermotta" torna a la ciutat de Barcelona

Wed, 13 Apr 2022 16:23:00 +0000

Després d'estar en cartell a la sala Àtrium de Barcelona la tardor passada, ara torna a la ciutat, però aquest cop al Teatre Condal, aquest muntatge a 3 bandes realitzat per Jordi Prat i Coll com a director, l'actor i cantant Jordi Vidal i el pianista Jordi Cornudella. Com indica el seu nom, l'espectacle gira al voltant de la trajectòria de Guillermina Motta. De fet, és la tercera part d'una trilogia engegada el 2005, que va començar amb un espectacle al voltant de l'obra d'Ovidi Montllor i que va seguir amb un muntatge sobre la figura de Jacques Brel. El novembre passat, davant la possibilitat de repetir l'espectacle sobre el cantant francès, Jordi Vidal va fer la contraoferta: un nou muntatge, aquest cop al voltant de la seva admirada cantant i actriu barcelonina Guillermina Motta, tota una icona de la Nova Cançó, sobretot a les dècades dels setanta i els vuitanta. N'hem parlat amb l'actor i cantant Jordi Vidal.