Presentem les noves temporades de Palau 100, Palau Òpera i Palau Grans veus

Tue, 05 Mar 2024 17:30:00 +0000

El bicentenari de Bruckner o el cinquantenari de la mort de Xostakóvitx són algunes de les efemèrides rodones que s'escauen enguany i que seran presents als dotze concerts -més dos d'extraordinaris- del cicle Palau 100 del Palau de la Música Catalana. Hi passaran formacions i directors com Anima Aeterna i Pablo Heras-Casado, la Filharmònica de Luxemburg i Gustavo Gimeno, l'orquestra del Concertgebouw i Klaus Mäkelä -que debutarà a Barcelona-, musicAeterna i Teodor Currentzis o Daniel Harding, que dirigirà tant l'Orquestra de l'Acadèmia Nacional de Santa Cecília com la Simfònica de la Ràdio Sueca -Segona simfonia de Mahler amb l'Orfeó Català i el Cor de Cambra del Palau, que també l'oferiran a Estocolm-., entre moltes altres propostes. N'han parlat en roda de premsa el director general del Palau, Joan Oller i Mercedes Conde, directora artística adjunta del Palau de la Música Catalana.