Meritxell Neddermann presenta el seu àlbum de debut, "In the backyard of the castle", a Mataró

Tue, 13 Apr 2021 06:20:00 +0000

Entre els joves artistes que treballen actualment pels nostres escenaris i segells discogràfics, no és difícil trobar-ne alguns que hagin fet una part de la seva formació als Estats Units. És el cas de la cantant, pianista i compositora Meritxell Neddermann, que es mou per terrenys pròxims al pop, però des d'una visió que té molt a veure amb la clàssica i també el jazz. Natural del Maresme i germana de la també cantautora Judit Neddermann, ja fa temps que té una trajectòria pròpia. El seu àlbum de debut es titula "In the backyard of the castle". Un treball en què la veu i les tecles es perfilen amb loops, pedals i vocòder. El presentarà dissabte 17 d'abril a la Sala Clap de Mataró i diumenge 18 d'abril al Teatre de La Passió d'Esparreguera. Meritxell Neddermann ens n'ha donat tots els detalls.