L'Obrador d'Arrel presenta un nou programa dedicat a la música

Tue, 16 Apr 2024 16:30:00 +0000

Entre totes les iniciatives que es reuneixen sota el paraigua de la Fira Mediterrània de Manresa, avui ens referim a l'Obrador d'Arrel, un conjunt de programes d'impuls i suport a la creació en l'àmbit de les arts escèniques, la música i la dansa popular i tradicional, que enguany es concreta en l'acompanyament d'una vintena de propostes artístiques. L'Obrador d'Arrel funciona en dues grans línies: el Programa d'Impuls a les Arts d'Arrel i el Programa de Suport a la Creació i Producció. Pel que fa al primer, consta de dues branques: una de dedicada a la dansa, que ja funciona a ple rendiment des de fa tres anys, i un nou programa dedicat específicament a la música. Aquesta nova iniciativa és la que es va anunciar fa uns dies en roda de premsa i en va donar totes els detalls Jordi Fosas, director de la Fira Mediterrània.