Arrenca el Festival Undàrius de Girona

Tue, 28 Jun 2022 05:00:00 +0000

El certamen, que comença aquesta setmana, proposa quatre dies de música d'arrel, tallers i altres activitats que tenen l'embrió en el Campus de Cultura Popular, una iniciativa amb 20 anys de trajectòria constituïda per activitats formatives i divulgatives, a les quals s'hi han anat sumat els concerts. La base del festival és la trobada cultural catalana i occitana -formada a partir del triangle traçat entre Barcelona, Tolosa i Montpeller- però també buscant altres cultures europees. En diferents punts de Girona com places i centres cívics, hi tindran lloc tallers de dansa, demostracions, visites guiades i música en directe. Ens n'ha parlat el director del festival Undàrius, David Ripoll.