Es publica el disc pòstum "A few remarks" de Vicente Solsona i David Lenker

Thu, 10 Oct 2024 16:30:00 +0000

Fer un disc pòstum perquè el company musical ja no hi és sempre representa una càrrega emotiva per a un artista, i així ha estat en el cas de Vicente Solsona: fa poques setmanes s'ha publicat "A few remarks", disc conjunt d'aquest guitarrista valencià amb el pianista nord-americà David Lenker, que va morir inesperadament quan ja s'havia enregistrat aquest CD i s'ultimava el procés de publicació. D'aquesta manera acabava una col·laboració musical i una amistat de més de deu anys, mentre el disc prenia la dimensió d'homenatge al músic nascut a Pensilvània i una de les figures rellevants del jazz ibèric de les últimes dècades. N'hem parlat amb el mateix Solsona.