El Festival Barnasants homenatja el "cantaor" Manuel Gerena diumenge a la sala Paral·lel 62

Fri, 11 Nov 2022 17:25:00 +0000

Poc conegut entre les generacions més joves, el paper de Manuel Gerena en l'univers de la cançó protesta al nostre país ha estat clarament rellevant, sobretot durant els anys de la repressió franquista, i per això el Festival Barnasants ha pres la iniciativa de posar en valor la petjada del cantautor flamenc. De fet, Manuel Gerena va estar actuant al mes de març a Barcelona, i després de converses amb el consistori i els responsables del festival de cançó d'autor, diumenge Gerena tornarà a trepitjar un escenari barceloní, en un concert de tribut que duu el lema "Manuel Gerena, homenatge a Catalunya". Serà a la sala Paral·lel 62 i, d'aquesta manera, es rememoraran els anys que el cantant va passar a Barcelona, concretament, del 1970 al 1974.