L'ACTEA Cor Femení guanya el primer premi al 42è Certamen Coral Fira de Tots Sants de Cocentaina

Wed, 16 Nov 2022 17:25:00 +0000

Avui ens fem ressò del guardó que acaba de rebre l'ACTEA Cor Femení, formació vocal barcelonina creada per Carles-Josep Comalada, que també el dirigeix. Dissabte passat el cor va ser mereixedor del primer premi al 42è Certamen Coral Fira de Tots Sants de Cocentaina, i n'hem recollit algunes impressions amb el director del cor premiat. Carles-Josep Comalada ens ha explicat quina és la motivació per presentar-se a un concurs com el de la localitat del País Valencià, un certamen que coneix bé perquè ja s'hi havia presentat --i hi va guanyar el primer premi-- com a director del cor de cambra de la Fundació Pere Vergés.