L'òpera "Lucia di Lammermoor" torna al Gran Teatre del Liceu amb Javier Camarena i Nadine Sierra

Thu, 15 Jul 2021 06:10:00 +0000

Aquesta icònica obra de Gaetano Donizetti torna al coliseu de la Rambla quasi sis anys després de la seva última representació. I es podrà veure amb les aclamades veus protagonistes del tenor Javier Camarena i la soprano Nadine Sierra, que debuta al Liceu amb el paper de Lucia. L'obra es podrà veure des de demà divendres, 16 de juliol, fins al 28 de juliol, en una exitosa producció de l'Òpera Estatal de Baviera estrenada el 2015. La firma la directora d'escena polonesa Barbara Wysocka, que li ha donat un to molt reivindicatiu perquè trasllada l'acció als Estats Units al 1960. La direcció musical anirà a càrrec de Giacomo Sagripanti. Ens n'han donat tots els detalls el director artístic del Liceu, Víctor Garcia de Gomar, la mateixa Barbara Wysocka i el cantant mexicà Javier Camarena.