Xifra rècord d'inscrits al 7è Concurs Internacional de Cant Josep Palet

Wed, 28 Feb 2024 17:25:00 +0000

Aquest cap de setmana, la setena edició del Concurs Internacional de Cant Josep Palet, organitzat per l'Ajuntament de Martorell i Joventuts Musicals d'aquesta població, encara la recta final. D'ençà que, el mes de novembre, es va obrir el termini d'inscripció, s'hi han interessat una xifra rècord d'aspirants d'entre 18 i 35 anys que subratlla el caràcter internacional del certamen. Aquest dissabte, a les 3 de la tarda a l'Escola Municipal de Música de Martorell, hi tindrà lloc la prova semifinal entre tots els participants que han superat l'audició telemàtica i diumenge, a les 6 de la tarda, a l'Auditori Joan Cererols, se celebrarà la final del certamen. N'hem parlat amb Aleix Palau, president de Joventuts Musicals de Martorell i coordinador del concurs.