Diumenge s'inaugura el nou orgue de tubs de la catedral de Lleida

Fri, 27 Sep 2024 16:25:00 +0000

Aquest diumenge, 29 de setembre, festa de Sant Miquel Arcàngel, s'inaugurarà i serà beneït el nou orgue de tubs de la catedral de Lleida. Culminaran així anys de treball en un projecte molt esperat, ja que el temple feia molt temps que no tenia un instrument d'acord amb la seva importància i dimensions. La Catedral Nova de Lleida disposava originàriament de tres orgues barrocs construïts a finals del segle XVIII, que van ser destruïts durant la Guerra Civil. El 1958 se'n va inaugurar un altre de l'empresa Organería Española, construït amb materials de poca qualitat i que va deixar de funcionar el 2014. N'hem parlat amb Salvador Giménez, bisbe de Lleida, i l'organista Miquel González.