Valls inaugurarà diumenge l'Espai Gerhard

Fri, 23 Sep 2022 05:00:00 +0000

Aquest diumenge, 25 de setembre, farà 126 que va néixer a Valls el compositor Robert Gerhard i per això aquesta és la data escollida per celebrar la inauguració de l'Espai Gerhard, un nou equipament cultural de la capital de l'Alt Camp. La instal·lació s'ubica al centre de Valls, en una capella desacralitzada a la planta baixa de l'antic hospital de Sant Roc, edifici del segle XVI que és la seu de l'Institut d'Estudis Vallencs. L'acte d'inauguració comptarà amb la presència d'alumnes de l'Escola Municipal de Música de Valls, que també porta el nom del compositor, que interpretaran una selecció de la seva obra "Cantares". N'hem parlat amb Jordi Màndoli, vicepresident de l'Institut d'Estudis Vallencs.