Joan Vázquez puja a l'escenari el seu nou espectacle: "Broadway al Maldà"

Tue, 24 Jan 2023 06:00:00 +0000

Aquesta setmana, l'actor i músic Joan Vázquez porta a escena l'espectacle "Broadway al Maldà", i estarà en cartell en aquest teatre de Barcelona durant prop de tres setmanes. En aquest cas, l'artista barceloní busca un format més íntim, ell sol i un piano, per acostar-se a algunes de les perles sorgides de Broadway en els últims temps, a les quals afegeix algun clàssic. Es tracta del mateix format d'espectacle de "Something's coming", emmarcat en l'univers del cèlebre compositor i lletrista Stephen Sondheim, que Vázquez va estrenar el 2015, on deixarà veure la petjada de les dones compositores, que és un camp que, segons ell, encara cal reivindicar.