El Dixieland Festival de Jazz de Tarragona arriba a la 28a edició

Wed, 26 Apr 2023 15:00:00 +0000

Divendres arrenca una nova edició del Dixieland Festival de Jazz de Tarragona. Una trentena de formacions musicals formaran part del cartell d'aquesta edició --la 28a--, que s'allargarà fins al 14 de maig amb concerts, sessions de ball, xerrades i tallers, entre altres activitats. I si bé el festival naixia l'any 1998 centrat en l'anomenat dixieland, a mesura que ha anat creixent ha anat incorporant subestils jazzístics com el manouche o el swing, per arribar a l'actualitat amb propostes del tot contemporànies i amb grups convidats com la Pixie Dixie Band (a la foto). Tot i així, el jazz més primerenc forma el gruix d'aquest festival que, com ens explica el seu director, Kike Colomer, té una vocació d'acostar-se a tothom i des de tots els fronts, sense oblidar mai els valors emergents.