La 41a edició del Festival Pau Casals tindrà com a eix temàtic la vida del mestre al Vendrell

Tue, 24 May 2022 06:00:00 +0000

El certamen tindrà lloc del 9 al 22 de juliol amb vuit concerts. Aquesta serà la 41ª edició d'una cita que, lògicament, ha anat canviant amb el temps. Enguany hi haurà actuacions dels violoncel·listes Daniel Müller-Schott (a la foto) i Edgar Moreau i el Quartet Casals amb el pianista Alexander Lonquich, entre d'altres. Enguany el festival tindrà com a eix temàtic "Pau Casals al Vendrell" rememorant la relació del mestre amb la seva vila natal. Des de fa uns anys, el seu director artístic és Bernard Meillat, un gran expert en Casals, la seva vida i la seva obra i qui decideix, lògicament, el fil conductor de cada edició del festival. Ell mateix l'ha presentat en roda de premsa al costat de l'alcalde del Vendrell, Kenneth Martínez i Jordi Pardo, director general de la Fundació Pau Casals.