El FeMAP programa una cinquenatena de concerts en la 13a edició

Tue, 02 Jul 2024 16:25:00 +0000

Del 5 de juliol al 25 d'agost, tindrà lloc en quaranta municipis dels Pirineus, Andorra i la Catalunya Nord la 13a edició del Festival de Música Antiga dels Pirineus (FeMAP), que ha programat més d'una cinquantena de concerts de 24 grups diferents. Com a novetat, enguany s'hi incorporen Campdevànol, Planoles, Peramola i el Pont de Suert, mentre que en surt Ripoll, perquè el FeMAP no veu compatibles les polítiques del seu equip de govern local i els valors del festival. Els concerts inaugurals del FeMAP d'enguany aniran a càrrec dels conjunts Hirundo Maris (a la foto) i Noctes Cor de Cambra, que presentaran a la Seu d'Urgell, Puigcerdà i Riner un programa centrat en el "Cant de la Sibil·la" i la "Balada del somni", dues peces que provenen de l'edat mitjana, però que han estat cantades i han perdurat al llarg dels segles. N'hem parlat amb el director del festival, Josep M. Dutrén.