El cicle de concerts Jazz i Fires arriba a la desena edició combinant varietat i proximitat

Mon, 25 Oct 2021 16:25:00 +0000

Amb les festes de Sant Narcís de Girona, també arriba el Jazz i Fires, cicle de concerts amb una visió estilística molt àmplia, que comença divendres, dia 29, i acabarà el diumenge 7 de novembre. Aquesta serà la desena edició d'aquest cicle, que al costat de la varietat també busca la proximitat, i aquest seria un dels trets diferencials de la proposta en comparació amb festivals o esdeveniments de més envergadura. N'hem parlat amb Alix Levy, programador i responsable del Sunset Jazz Club, el local on tenen lloc els concerts del Jazz i Fires.