Joan Martín-Royo protagonitzarà l'estrena de la versió escènica de "Tenorio" al Teatro Real

Fri, 10 May 2024 16:25:00 +0000

L'òpera "Tenorio", del compositor Tomàs Marco, es va estrenar el 2017 al Teatre Auditori de San Lorenzo de El Escorial, però es podrà veure per primera vegada en versió escènica d'aquí a pocs dies, al Teatro Real de Madrid. Escrita entre el 2008 i 2009 per encàrrec de l'Estío Musical Burgalés del 2010, no es va poder estrenar en aquell festival però sí, com dèiem, set anys més tard. I també se'n va poder fer un enregistrament, gràcies a una beca Leonardo que va obtenir el director musical Santiago Serrate. En aquesta ocasió, el paper protagonista l'assumirà el baríton Joan Martín-Royo (a la foto), amb qui hem pogut parlar.