El duet Marta y Micó actuen a Barcelona amb nou disc sota el braç

Tue, 18 Oct 2022 05:00:00 +0000

Dijous a la sala New Fizz de Barcelona hi actuarà el duet Marta y Micó, una proposta que a poc a poc, i ara ja amb un currículum de gairebé 10 anys, s'ha anat guanyant el respecte d'un públic admirador del gènere de la música d'autor. Des del 2013, la cantant i filòloga Marta Boldú i el guitarrista, compositor, traductor i poeta José María Micó formen un tàndem que explora les emocions des d'un format íntim i singular. La proposta ha donat diversos fruits, l'últim dels quals és "Reunión de amigos", que és el seu quart disc i que conté 10 temes que estilísticament van del tango a la balada, passant per la cançó protesta o la rumba, i que vesteixen, principalment, els textos de José María Micó. N'hem parlat amb els dos protagonistes de la proposta.