La 68a edició del Concurs Maria Canals de Barcelona repartirà premis valorats en més de 80.000 euros

Thu, 16 Mar 2023 05:00:00 +0000

La 68a edició del Concurs Maria Canals tindrà lloc del 19 al 30 de març. Un any més, els participants s'enfrontaran per aconseguir algun dels premis valorats en més de 80.000 euros en total, amb 25 recitals i concerts amb orquestra remunerats, entre els quals n'hi ha un al Palau de la Música Catalana, on se celebra el certamen. Un jurat paritari, format per nou persones de les quals tres són antics premiats al concurs i cinc en formen part per primera vegada, serà l'encarregat d'avaluar els joves pianistes candidats. El concurs ha encarregat expressament dues obres: una a Leonora Milà, deixeble de Maria Canals i guanyadora del certamen, que ha proposat recuperar i editar "Equitant", el seu opus 42, i l'altra a Víctor Oller, que ha compost "Aigües internacionals". N'ha parlat en roda de premsa Jordi Vivancos, director del Concurs Maria Canals.