Marisa Martins interpretarà "L'amor incert" de Xavier Turull al Teatre Auditori de Granollers

Fri, 10 Feb 2023 05:00:00 +0000

La mezzosoprano Marisa Martins i el pianista Mac McClure han col·laborat en un dels últims discos del segell ClassicKat, un monogràfic dedicat al violinista i compositor català Xavier Turull, on interpreten el seu cicle de cançons "L'amor incert" i altres obres, al costat d'Helena Satué, violí, Peter Schmidt, violoncel, i Katia Michel, piano. Precisament, Martins interpretarà també aquesta obra vocal en concert, aquest diumenge, al Teatre Auditori de Granollers, acompanyada per l'Orquestra de Cambra d'aquesta ciutat, dirigida per Corrado Bolsi. En aquesta mateixa vetllada, també s'hi oferiran obres de Dvorák i Txaikovski. Amb ella mateixa hem parlat de la seva amistat amb Turull i d'aquest cicle de cançons que fa anys que té al seu repertori.