La mostra "Pugem als escenaris", que visibilitza la dona en la indústria musical, recala a Barcelona

Fri, 19 May 2023 15:00:00 +0000

Des de fa uns dies està en funcionament l'exposició itinerant "Pugem als escenaris", que ara fa parada a Barcelona, després d'haver passat per tres localitats catalanes. Abans de desplaçar-se cap a Montmeló, es podrà veure al Centre Cultural Albareda de la capital catalana fins al 26 de maig. Aquesta iniciativa té com a objectiu primordial visibilitzar la dona en la indústria musical, tot posant en relleu la situació irregular, en temes de paritat de gènere, que encara es copsa en les programacions arreu del territori. N'hem parlat amb Maria Tatjé, directora d'aquesta mostra, i amb la pianista, cantant i compositora Berta Sala (a la foto), una de les artistes que apareix a l'exposició.