El Festival Tradicionàrius homenatja Paddy Moloney, de The Chieftains, amb un concert

Tue, 15 Mar 2022 07:00:00 +0000

El 12 d'octubre passat el músic Paddy Moloney, líder de la mediàtica banda The Chieftains, moria de forma sobtada i deixava enrere una trajectòria com a exportador de la música d'arrel irlandesa que pocs han pogut igualar. La pandèmia no va permetre que es fes a Barcelona un concert de la banda per celebrar el 60è aniversari, i ara, un cop Moloney s'ha convertit definitivament en una llegenda, el Festival Tradicionàrius ha encarregat al músic Ricard Ros l'organització d'un concert per retre-li homenatge. Serà aquest diumenge a les set del vespre al Centre Artesà Tradicionàrius (al barri de Gràcia de Barcelona), amb un grup de set músics, tots ells admiradors de The Chieftains i introduïts gràcies a ells en l'univers de la música irlandesa. El mateix Ricard Ros ens en parla en detall.