Trifonov, Currentzis i Orozco-Estrada, entre els artistes convidats a la 41a temporada Ibercamera

Mon, 18 Mar 2024 17:25:00 +0000

La propera temporada Ibercamera ha programat un total de 9 propostes que tindran lloc a L'Auditori i al Palau de la Música Catalana, entre els mesos de novembre i juny del 2025. Comptarà amb la presència de grans solistes internacionals i batutes de prestigi mundial, com el pianista Daniil Trífonov, Teodor Currentzis amb els seu conjunt MusicAeterna i l'Orquestra Simfònica WDR de Colònia, amb el violoncel·lista espanyol Pablo Ferrández com a solista i amb el mestre colombià Andrés Orozco-Estrada a la batuta. Aquestes són només algunes de les propostes que va presentar en roda de premsa Josep M. Prat, president d'Ibercamera.