El cicle Músiques del Retaule arriba a la novena edició

Wed, 17 Sep 2025 16:25:00 +0000

La setmana entrant arrencarà a Vilanova i la Geltrú la novena edició del cicle de concerts Músiques del Retaule, que des de fa gairebé una dècada omple de música la parròquia de Santa Maria de la Geltrú, en aquest cas amb quatre concerts que tindran lloc l'últim divendres de setembre i els tres primers dissabtes d'octubre, sempre a dos quarts de nou del vespre. Els quatre concerts d'enguany estan dedicats a la música religiosa o, almenys, espiritual. La primera proposta del cicle serà el concert del divendres 26 de setembre, que commemorarà el 500 aniversari del naixement de Palestina. El Cor Francesc Valls de la catedral de Barcelona (a la foto), que ja ha actuat al cicle, hi tornarà per primera vegada sota la direcció de Carles Prat, i oferirà un programa amb obres del compositor italià i del català Pere Alberch Vila. N'hem parlat amb la professora de cant i directora del conservatori de Vilanova, Isabel Pla.